stanford-oval/wikipedia huggingface dataset:
אייס ונטורה: בלש פראי

| --- | --- |

 בימוי:  סטיב אודקרק 
 הופק בידי:  גארי בארבר 
 תסריט:  סטיב אודקרק, ג'ים קארי 
 עריכה:  מלקולם קמפבל 
 שחקנים ראשיים:  ג'ים קארי (Ace Ventura) Tommy Davidson ברוס ספנס אדוואלה אקינואויה-אגבאג'ה קן קירזינגר סופי אוקונדו Maynard Eziashi בוב גנטון איאן מקניס סיימון קאלו לייף טילדן 
 מוזיקה:  רוברט פולק 
 צילום:  דונלד תורין 
 מדינה:  ארצות הברית ארצות הברית
 חברת הפקה:  האחים וורנר 
 חברה מפיצה:  InterCom, נטפליקס 
 שיטת הפצה:  וידאו על פי דרישה 
 הקרנת בכורה:  14 בדצמבר 1995 
 משך הקרנה:  94 דק' 
 שפת הסרט:  אנגלית 
 סוגה:  סרט קומדיה 
 הכנסות באתר מוג'ו:   aceventura2
 סרט קודם:  אייס ונטורה: בלש בצחוק 
 סרט הבא:  אייס ונטורה ג'וניור 
 דף הסרט ב־IMDb
 
אייס ונטורה: בלש פראי (באנגלית: Ace Ventura: When Nature Calls) הוא סרט קומי אמריקאי משנת 1995 בכיכובו של ג'ים קארי ובבימויו של סטיב אודקרק.
ג'ים קארי מגלם בסרט את אייס ונטורה, חוקר פרטי המתמחה בחקירת מקרים שבהם מעורבות חיות.
סרט זה הוא סרט המשך לסרט אייס ונטורה: בלש בצחוק.
תקציר העלילה

לאחר שנכשל בניסיון להציל דביבון בהימלאיה, אייס ונטורה חווה התמוטטות רגשית והולך בעקבות כך לחפש שקט נפשי על ידי הפיכתו לנזיר טיבטי. עם זאת, בהמשך מאתר אותו פולטון גרינוול, מיסיונר אפריקאי שמבקש ממנו שימצא חיה קדושה שהפכה לסלע המחלוקת בין שני שבטים. יחד עם קופו הנאמן ספייק, ונטורה נוסע לאפריקה וחוזר לעבוד כחוקר פרטי המתמחה בחקירת מקרים שבהם מעורבות חיות. בהמשך מתברר ש"החיה המקודשת" היא עטלף לבן נדיר ואייס סובל מפחד חמור מעטלפים שעליו הוא חייב להתגבר כעת.
אל-כרמל (כתב עת)

עטיפת כתב העת אל-כרמל
אל-כרמל - מחקרים בשפה ובספרות הערבית (בערבית: الكرمل – أبحاث في اللغة والأدب) הוא כתב עת היוצא לאור פעם בשנה מטעם החוג לשפה וספרות ערבית של אוניברסיטת חיפה מאז 1980.
כתב העת עוסק בספרות הערבית לתקופותיה, החל מהקלאסית של ימי הביניים וכלה במודרנית של המאה העשרים. זהו כתב העת המדעי היחידי בישראל היוצא לאור בשפה הערבית ואחד הבודדים בעולם שמחוץ למדינות ערב. במקביל לכתב העת יוצאת סדרת ספרים באותו התחום. עד כה ראו אור בסדרה זו כתשעה ספרים.
המייסד הוא פרופסור ג'ורג' קנאזע בשיתוף עם פרופסור דוד צמח ששימש כעורך הראשי שלו מיום היווסדו ועד לשנת 1989. העורך הראשי של כתב עת זה כיום היא דוקטור ערין סלאמה-קודסי מהחוג לשפה וספרות ערבית באוניברסיטת חיפה, ואיתה יושבים במערכת הפרופסורים ראובן שניר ועלי חוסיין.
אלחנדרו מוררה סוטו

אלחנדרו מוררה סוטו (בספרדית: Alejandro Morera Soto; 14 ביולי 1909 באלחואלה שבקוסטה ריקה – 26 במרץ 1995 באלחואלה) היה כדורגלן קוסטה ריקני ששיחק כחלוץ. במשך רוב הקריירה שלו שיחק בקבוצה של עיר הולדתו, אלחואלנסה, והוא נחשב לשחקן הכשרוני ביותר בהיסטוריה של קוסטה ריקה. בנוסף לתקופתו בקוסטה ריקה, שיחק מוררה גם באירופה, בקבוצות אספניול, ברצלונה, הרקולס ולה הבר. כינויו היה "קוסם הכדור" (בספרדית: "El Mago del Balón").
קריירת נבחרות

מוררה השתתף עם קוסטה ריקה במשחקים של הקריביים ומרכז באמריקה ב-1938. בטורניר זה הבקיע 4 שערים ב-5 משחקים, כולל צמד בניצחון 7:0 על אל סלבדור ועזר לנבחרתו לסיים במקום השני, אחרי מקסיקו.
לאחר הפרישה

לאחר פרישתו מכדורגל נבחר לרשות המחוקקת של קוסטה ריקה כנציג מחוז אלחואלה, תפקיד אותו מילא בין 1958 ל-1962. בהמשך גם נבחר לראש העיר של אחואלה, ובין 1966 ל-1970 היה מושל המחוז. ב-19 במרץ 1970 שונה שם האצטדיון של אלחואלנסה לשם "אצטדיון אלחנדרו מוררה סוטו", כהכרה בתרומתו הרבה למועדון.
חיים אישיים

למוררה 4 אחיות ואח. הוא נישא לחוליה פצ'קו פרס ב-1937, ולזוג נולדה בת. ב-26 במרץ 1995, בגיל 85, נפטר כתוצאה מטרשת עורקים וזיהום בכליה.
תארים > אלחואלנסה

אליפות קוסטה ריקה (4): 1928, 1939, 1941, 1945
תארים > ברצלונה

אליפות קטלוניה (2): 1933/1934, 1934/1935
תארים > אישיים

מלך השערים של ליגת העל של קוסטה ריקה (2): 1928, 1939
אירן ורשאני

| --- | --- |

 לידה:  11 באוגוסט 1877 גיור, הונגריה 
 פטירה:  17 באוקטובר 1932 (בגיל 55) בודפשט, ממלכת הונגריה 
 שם לידה:  Wollner Malvin 
 מדינה:  הונגריה 
 מקום קבורה:  בית הקברות הציבורי החדש בבודפשט 
 השכלה:  האוניברסיטה לתאטרון ולקולנוע (1897) 
 
אירן ורשאני (במקור מלווין וולנר, בהונגרית: Varsányi Irén; גיור, 11 באוגוסט 1877 – בודפשט, 17 באוקטובר 1932) הייתה שחקנית יהודייה-הונגרייה שהתנצרה.
ביוגרפיה

בשנת 1894, בסיום לימודיה בחטיבת הביניים, נרשמה ורשאני לאקדמיה ההונגרית המלכותית לאמנויות הבמה (כיום שמה האוניברסיטה לאמנויות התיאטרון והקולנוע), שם שיחקה בתפקידה הראשון בפני קהל כבחינה, המשרתת של ג'רג' דנדין. היא עזבה את הלימודים במאי 1896. מור דיטרואי קיבל אותה לתיאטרון הקומדיה של בודפשט החדש, והיא נשארה חברה בצוות התיאטרון עד מותה. בהצגת הפתיחה של התיאטרון היא גילמה את איבויקה במחזה "הנודדים" (Barangók).
בתחילה כיכבה בקומדיות ובפארסות צרפתיות. משחקה התבגר בשנות ה-20, במיוחד בעיצוב הדמויות הנשיות של צ'כוב. יחד עם השחקן דיולה הגדוש, ורשאני הגדירה את דמותו של תיאטרון הקומדיה באותה תקופה. היא שיחקה בנוסף בכמה סרטים אילמים.
בחודש מאי 1926, לרגל יום השנה השלושים לחברותה בתיאטרון הקומדיה, קיבלה ורשאני את ההכרה הגבוהה ביותר מעוצר ממלכת הונגריה מיקלוש הורטי, על עבודתה האמנותית העשירה.
משפחתה ומוצאה

ורשאני הייתה בת למשפחה יהודית. הוריה היו אנטל וולנר וקרולינה תהל. ב-7 במרץ 1904 היא נישאה לאילש סצ'י (במקור: אילש אליהו שנברג), בעל אדמות יהודי ובעל מפעל (בודפשט, 25 ביוני 1866– בודפשט, 1939). על פי הרישומים, הזוג התנצר, כנראה בשנת 1906. גיסה היה פרנץ סצ'י, עיתונאי, עורך דין ומחזאי המנהל והדרמטורג של תיאטרון הקומדיה.
משפחתה ומוצאה > ילדיהם

ג'רג' פאל (בודפשט, 15 באוקטובר 1904 – ?)
תרזיה אירן (בודפשט, 28 בספטמבר 1907) – בודפשט, 20 במאי 1971)
הנצחה

מועצת תיאטרון הקומדיה של בודפשט ייסדה את טבעות הזיכרון על שם אירן ורשאני ודיולה הגדוש בשנת 1971. שני הפרסים מוענקים לסירוגין לשחקנית או לשחקן של התיאטרון על בסיס הצבעה סודית של חברי מועצת התיאטרון.
ברובע השני של בודפשט נקרא רחוב על שמה, רחוב שמתחיל מכיכר סנה עד רחוב קפאש.
בשנת 2001, במלאת 125 שנה להולדתה, חנכה חברת תיאטרון הקומדיה של בודפשט לוח זיכרון במעונה לשעבר, בכתובת 11 Szent István körút.
תפקידיה העיקריים

טרילבי (פוטר: טרילבי)
אויסטר מיצי (ז'ורז' פדו: אויסטר מיצי)
ארז'בט (שאנדור ברודי: המטפלת)
גברת דרי (פרנץ הרצג: דרינה הצעירה)
יולאן (פרנץ מולנר: השטן)
יולי (פרנץ מולנר: חבצלת)
אילונה קרנר (מלכיאור לנדייל: טייפון)
פלורה טוט (שאנדור ברודי: המורה)
ליזה טימר (שאנדור ברודי: ליזה טימר)
הרקדן (מלכיאור לנדייל: הרקדן)
ססיל (פרנץ הרצג: שועל כחול)
סוניה (אנטון צ'כוב: דוד ואניה)
אולגה (צ'כוב: שלוש אחיות)
מירנדולינה (קרלו גולדוני: המארחת)
אדל (פרנץ מולנר: נעל זכוכית)
גברת המלין (ג'רלדי: חתונת כסף)
גברת טברט (סומרסט מוהם: הלהבה הקדושה)
האישה העלמה (לאיוש זילאהי: העלמה האישה)
האלמנה גברת זימאני (לאסלו בוש-פקטה: תנועת האישה האצילית)
אלה (הנריק איבסן: ג'ון גבריאל בורקמן)
קנדידה (ג'ורג' ברנרד שו: קנדידה)
אנה (גרהרט האופטמן: האורגים)
קטלין (ויליאם שייקספיר: אילוף הסוררת)
אליסה (ג'ורג' ברנרד שו: פיגמליון)
קולט (פ. וובר - ה. גורסה: הטיפש עשרה)
תפקידיה בסרטים

הריקוד, 1901
קוקס ובוקס, 1915
אנה קרנינה, בשנת 1918
סאפו, 1920
השחקנית, 1920
לקריאה נוספת

לקסיקון הונגרי לאמנות הבמה.
Varsányi Irén, Magyar életrajzi lexikon 1000–1990.
"Irén Varsányi". imdb.com.
לקסיקון יהודי הונגרי. 1929 עורך פטר אויווארי. אירן ורשאני
לקסיקון לאמנויות הבמה ההונגריות (1929–1931, עורך אלאדר שופפלין)
הערות שוליים

↑  Varsányi Irén születése, Győr izraelita egyházi anyakönyve, 44/1877. folyószám.
↑  Varsányi Irén halála, Budapest VI. kerület polgári anyakönyve, 4309/1932. folyószám.
↑  A Színművészeti Egyetem adatbázisában, az 1897-ben végzett hallgatók között szerepel.
↑  Varsányi Irén és Szécsi Illés házassága, Budapest IX. kerület polgári házassági anyakönyve, 225/1904. folyószám.
↑  Szécsi Terézia Irén születése, Budapest V. kerület polgári születési anyakönyve, 236/1917. folyószám.
↑  Szécsi Terézia Irén halála, Budapest VI. kerület polgári halotti anyakönyve, 563/1971. folyószám.
↑  "Varsányi Irén utca (53864806)". OpenStreetMap.
↑  Lelkes Péter. "Márványba vésett emlékezet".
| --- | --- |
בקרת זהויות :  GND: 1171582900  VIAF: 7933154260841224480004   WorldCat (עם VIAF): 7933154260841224480004 
לוח הזיכרון של אירן ורשאני במעונה לשעבר, בכתובת 11 Szent István körút
איינר הרצשפרונג

| --- | --- |

 לידה:  8 באוקטובר 1873 פרדריקסברג, דנמרק 
 פטירה:  21 באוקטובר 1967 (בגיל 94) רוסקילד, דנמרק 
 ענף מדעי:  אסטרונומיה, כימיה
 מקום מגורים:  דנמרק
 מנחה לדוקטורט:  וילהלם אוסטוולד, Hans E. Lau, קרל שוורצשילד 
 מוסדות:  אוניברסיטת ליידן (27 במאי 1935–18 בספטמבר 1944)  אוניברסיטת ליידן (11 ביוני 1920)  אוניברסיטת גטינגן  אוניברסיטת ליידן 
 תלמידי דוקטורט:  וילם יקוב לויטן, Adriaan Wesselink, Lukas Plaut, Hendrik van Gent, Aernout de Sitter, Pieter Oosterhoff, ג'ררד קויפר, Jacobus Gijsbertus Ferwerda, Willem Christiaan Martin 
 פרסים והוקרה:  מדליית זהב של החברה המלכותית לאסטרונומיה (1929)  מדליית ברוס (1937) 
 תרומות עיקריות
 דיאגרמת הרצשפרונג-ראסל
 
איינר הרצשפרונג (בדנית: Ejnar Hertzsprung; ‏8 באוקטובר 1873, קופנהגן - 21 באוקטובר 1967, רוסקילד) היה כימאי ואסטרונום דני, שפיתח במקביל להנרי נוריס ראסל את דיאגרמת הרצשפרונג-ראסל.
חייו

הרצשפרונג נולד בפרדריקסברג הנמצאת ליד קופנהגן, למשפחה ממוצא גרמני. סבו היגר לדנמרק מפוטסדאם שבגרמניה, על מנת לשמש כמפקח על מפעל טקסטיל. אביו למד אסטרונומיה בקופנהגן, אך בהמשך ויתר על עיסוקו זה מסיבות כלכליות, ועבר לעסקי הביטוח. היות שהעדיף שבנו לא יעסוק באסטרונומיה, בביטוח או במתמטיקה, למד איינר הרצשפרונג הנדסה כימית.
בתחילת דרכו עבד שנה וחצי כמהנדס בסנקט פטרבורג שברוסיה, ובברלין שבגרמניה. לאחר מכן החל ללמוד כימיה פיזיקלית בלייפציג. בשנת 1902 חזר לדנמרק, לאחר מות אמו, שם עבד במצפה אורניה ובמצפה האוניברסיטאי כאסטרונום חובב. פרסומיו הראשונים, שעסקו בקשר ובהשלכות הצילום (של כוכבים) על האסטרופיזיקה התאורטית, לא זכו בתחילה להתייחסות המתאימה, משום שפורסמו במגזין צילום מדעי.
ב-1909 הוזמן לאוניברסיטת גטינגן לשמש כפרופסור לאסטרונומיה. באותה שנה גם התלווה לקרל שוורצשילד, שהפך למנהל המצפה האסטרופיזיקאי בפוטסדאם. ב-1912 ערך מספר תצפיות במצפה הר וילסון. משנת 1919 ועד 1946 עבד הרצשפרונג במצפה ליידן שבהולנד, כאשר משנת 1935 כיהן כמנהל המקום. בנוסף, התגורר ועבד כשנתיים במצפה יוהנסבורג שבדרום אפריקה. אשתו, הנרייטה, הייתה ביתו של האסטרונום ההולנדי יקובוס קפטיין.
תגליותיו העיקריות > פיתוח דיאגרמת הרצשפרונג-ראסל

ב-1906, בהיותו בפוטסדאם, הבחין הרצשפרונג כי ניתן לסווג את הכוכבים האדומים ביותר לשתי קבוצות נפרדות: כוכבים הבהירים משמעותית מהשמש, וכאלו העמומים ממנה. הוא העניק לשתי הקבוצות האלה את הכינוי "כוכבים ענקים" ו"כוכבים ננסים". בשנה שלאחר מכן החל הרצשפרונג לחקור צבירי כוכבים, שהם מקבצי כוכבים הנמצאים בסמיכות זה לזה. הוא פרסם את התרשימים הראשונים של צבע לבהירות נראית של הכוכבים האלה, בהם נראתה עקומה רציפה של כוכבים, אותה כינה "הסדרה הראשית".
במקביל אליו, ערך הנרי נוריס ראסל מחקר דומה, בחקרו את הקשר בין הטיפוס הספקטרלי של הכוכבים לבין הבהירות המוחלטת שלהם, כלומר - בהירותם תוך התחשבות במרחקם מהצופה. ראסל מצא קשר ברור בין הטיפוס הספקטרלי לבין הבהירות עבור הננסים.
מבין הכוכבים האדומים שחקר הרצשפרונג, הכוכבים הננסים דבקו בקשר שמצא ראסל. עם זאת, הכוכבים הענקים היו בהירים יותר מאלה הננסים, ולא התאימו לקשר זה. ראסל הציע שהכוכבים הענקים חייבים להיות בעלי צפיפות נמוכה יותר או בהירות רבה יותר של פני השטח, באופן הפוך מהכוכבים הננסים. כמו כן, נראה כי קיימים מעט מאוד כוכבים לבנים חיוורים.
בשנת 1933, טבע אליס סטרומגרן את המונח "דיאגרמת הרצשפרונג-ראסל" לתרשים המציג את הבהירות לטיפוס ספקטרלי. שם זה שיקף את הפיתוח המקביל של הטכניקה על ידי הרצשפרונג וראסל גם יחד.
תגליותיו העיקריות > חישוב המרחק אל ענן מגלן הקטן

ב-1913 חישב את מרחקיהם של מספר משתנים קפאידים גלקטיים באמצעות היסטים סטטיסטיים, וכך הצליח לכייל את הקשר בין זמן המחזור של המשתנה הקפאידי לבין בהירותו, קשר שהתגלה על ידי הנרייטה ליוויט. בחישוביו נפלה טעות, שאפשר כי הייתה פליטת קולמוס, שקירבה את הכוכבים זה לזה פי עשרה יתר על המידה. הוא השתמש בקשר הזה כדי להעריך את המרחק אל ענן מגלן הקטן.
תגליותיו העיקריות > אסטרואידים שגילה

הרצשפרונג גילה שני אסטרואידים, אחד מהם הוא האסטרואיד ממשפחת אמור, 1627 איוואר:
1627 איוואר - ב-25 בספטמבר 1929
1702 קלהארי - ב-7 ביולי 1924
מחוות והוקרות

מדליית זהב של החברה המלכותית לאסטרונומיה (1929)
מדליית ברוס (1937)
מכתש הרצשפרונג בירח
האסטרואיד 1693 הרצשפרונג
דיאגרמת הרצשפרונג-ראסל
אליפות ישראל בהיאבקות יוונית-רומית דצמבר-ינואר 2023-2024

| --- | --- |

 ענף:  היאבקות
 ארגון מפעיל:  איגוד ההיאבקות בישראל
 http://www.iwf.org.il/index.php
 → נובמבר-דצמבר 2022 
אליפות ישראל בהיאבקות יוונית-רומית נערכה ברחובות ב-29 בדצמבר 2023 וב-5 בינואר 2024
| 0 | 1 | 2 | 3 | 4 |
| --- | --- | --- | --- | --- |
| קטגוריה |   |   |   | מקום רביעי/חמישי |
| 55 ק"ג | אמארה משה פטנה   קידום האבקות רחובות | ניקיטה קוז'יץ   עצמה בת ים | יונס ביטאווה   קידום האבקות רחובות  מקסים מייזנברג   מכבי עמ"י ערד | יהודה יוסף   קידום האבקות רחובות  דילאן גולובנסקי   עצמה בת ים |
| 60 ק"ג | מלקאמו יצחק פטנה   קידום האבקות רחובות | שון פרטנוי   קידום האבקות רחובות | דניס קודז'יק   מכבי עמ"י באר שבע  יונס ביטאווה   קידום האבקות רחובות | אורי קופרמן   קידום האבקות רחובות  בוגדן יופה   מכבי אתלטיקה אשקלון |
| 63 ק"ג | אברה יעקב פטנה   קידום האבקות רחובות | מלקאמו יצחק פטנה   קידום האבקות רחובות | אדיר רדז'בוב   קידום האבקות רחובות  אמיר רדז'בוב   קידום האבקות רחובות | אלכסנדר קוסטיוק   מכבי עמ"י ערד  מקסים שקברו   הפועל לוד |
| 67 ק"ג | אברה יעקב פטנה   קידום האבקות רחובות | אמיר רדז'בוב   קידום האבקות רחובות | אביב וולוך   מכבי עמ"י ערד  אדיר רדז'בוב   קידום האבקות רחובות | אלי סולטנוב   עצמה בת ים  יהונתן נמסדזה   קידום האבקות רחובות |
| 72 ק"ג | שון נדורז'ין   קידום האבקות רחובות | ראול זרבלייב   עצמה בת ים | רפי ישראילוב   קידום האבקות רחובות  דניאל קורקין   מכבי עמ"י באר שבע | רונן קולסניקוב   מכבי עמ"י באר שבע  פבל גוז   הפועל לוד |
| 77 ק"ג | דוד ז'יטומרסקי   קידום האבקות רחובות | שון נדורז'ין   קידום האבקות רחובות | רפי ישראילוב   קידום האבקות רחובות  דניאל קורקין   מכבי עמ"י באר שבע | שלום שלמייב   קידום האבקות רחובות  אדגר דוידוב   קידום האבקות רחובות |
| 82 ק"ג | תומר דרוז'ניאק   עצמה בת ים | דניאל סימוניאן   עצמה בת ים | דוד ז'יטומרסקי   קידום האבקות רחובות  חנוך רחמין   עצמה בת ים | מקס קספירוביץ'   עצמה בת ים  שי גולדברג   קידום האבקות רחובות |
| 87 ק"ג | איוון אוברוצ'קוב   הפועל עכו | ניקו ניקולדזה   קידום האבקות רחובות | תומר דרוז'ניאק   עצמה בת ים  דן צסרסקי   מכבי עמ"י באר שבע | רדיק רחמתולין   קידום האבקות רחובות  מקס קספירוביץ'   עצמה בת ים |
| 97 ק"ג | יורי קלשניקוב   מכבי עמ"י באר שבע | איוון אוברוצ'קוב   קידום האבקות רחובות | יצחק נמסדזה   קידום האבקות רחובות  ניקיטה גוברץ   מכבי עמ"י באר שבע | ארתור אורטייב   עצמה בת ים  צ'ינגיז סולטנוב   מכבי עמ"י בת ים |
| 130 ק"ג | מייק חיימוב   קידום האבקות רחובות | ליאור אלטשולר   מכבי עמ"י באר שבע | ניקיטה גוברץ  מכבי עמ"י באר שבע | מקסים שטחין   מכבי עמ" באר שבע(4)  רון גורביץ'   מכבי עמ"י אשקלון(5) |
אליפות ישראל בהיאבקות יוונית-רומית 2019

| --- | --- |

 ענף:  היאבקות
 ארגון מפעיל:  איגוד ההיאבקות בישראל
 http://www.iwf.org.il/index.php
 → 2018 2020 ← 
אליפות ישראל בהיאבקות יוונית-רומית נערכה ברחובות ב-11 בינואר 2019.
| 0 | 1 | 2 | 3 | 4 |
| --- | --- | --- | --- | --- |
| קטגוריה |   |   |   | מקום רביעי/חמישי |
| 55 ק"ג | מלקאמו יצחק פטנה   קידום האבקות רחובות | מקסים ויסוצקי   הפועל הישגי כרמיאל | רזיאל ג'ורייב   קידום האבקות רחובות |  |
| 60 ק"ג | נתנאל סיידוב   הפועל אשדוד | נתן סריברינסקי   עצמה בת ים | רונן אלייב   עצמה בת ים | לירן סופיצקי   מכבי עמ"י באר שבע(4)  דניאל דוברין   הפועל הישגי כרמיאל(5) |
| 63 ק"ג | אברה יעקב פטנה   קידום האבקות רחובות | שון נדורז'ין   קידום האבקות רחובות | אריאל ססונוב   קידום האבקות רחובות  גנאדי בנוגוייב   מכבי עמ"י באר שבע | אלכסנדר קוסטיוק   מכבי עמ"י ערד  דניאל פופוב   מכבי עמ"י באר שבע |
| 67 ק"ג | מחמן אלייב   הפועל לוד | רומן לבנטל   הפועל בית דני | לירן בנוגוייב   מכבי עמ"י באר שבע | דוד גונצ'רנקו   מכבי עמ"י נתניה גלדיאטור(4) |
| 72 ק"ג | גד טמיר   קידום האבקות רחובות | אמיל סיומין   הפועל בית דני | ראול זרבלייב   עצמה בת ים  יבגני ספוז'ניקוב   מכבי עמ"י ערד | שמיל אלייב   הפועל לוד  דניאל ברקוביץ'   עצמה בת ים |
| 77 ק"ג | איגור פטרישין   הפועל הישגי כרמיאל | דוד ז'יטומרסקי   קידום האבקות רחובות | ודים גונצ'רנקו   מכבי עמ"י נתניה גלדיאטור  רוסלן רחמטולין   קידום האבקות רחובות | ינקל אספינוסה   מכבי עמ"י נתניה גלדיאטור  וילי סימנובסקי   הפועל בית דני |
| 82 ק"ג | חנוך רחמין   דופמינו ג'ים עצמה אור יהודה | דן צסרסקי   מכבי עמ"י באר שבע | רומן ז'יטומרסקי   מכבי עמ"י ערד  יהודה בנגייב   הפועל לוד  מקס קספירוביץ'   עצמה בת ים | דן גינזבורג   קידום האבקות רחובות(5) |
| 87 ק"ג | בראל צימקינד   קידום האבקות רחובות | דוד לבקובסקי   הפועל אשדוד | ארתור אורטייב   הפועל בית דני | שי שבתאי שוטשוילי   עצמה בת ים |
| 97 ק"ג | נאור גוריאלשוילי   קידום האבקות רחובות | אלי ארונוב   מכבי עמ"י ערד | יורי קלשניקוב   מכבי עמ"י באר שבע  דניל לשינסקי   הפועל הישגי כרמיאל | עומר גלנדר   עצמה בת ים  בגרטי יובידזה   הפועל בית דני |
| 130 ק"ג | רוברט אבניסאן   מכבי עמ"י ערד | יבגני זלסקי   מכבי עמ"י באר שבע | ליאור אלטשולר   מכבי עמ"י באר שבע | גאורגי לוישוילי   הפועל בית דני(4) |
אלחנדרו סאבלה

אלחנדרו חאבייר סאבלה (בספרדית: Alejandro Javier Sabella;‏ 5 בנובמבר 1954 – 8 בדצמבר 2020) היה כדורגלן ששיחק בעמדת הקשר ההתקפי, ומאמן כדורגל ארגנטינאי.
קריירת משחק > תחילת הקריירה – ריבר פלייט

סאבלה החל את הקריירה שלו במועדון הכדורגל הארגנטינאי ריבר פלייט. הוא התקדם במחלקות הנוער של המועדון וב-1974 עלה לקבוצה הבוגרת. בתחילת תקופתו בריבר פלייט היה סאבלה בצילו של הקשר ההתקפי נורברטו אלונסו שעשה במועדון שנים מוצלחות שכללו זכייה בשתי אליפויות (לאומית ומטרופוליטנית) ב-1975, אולם כשזה עבר למרסיי עשה סאבלה את פריצתו כשחקן, והקבוצה זכתה באליפות נוספת ב-1977.
קריירת משחק > באנגליה

בשנת 1978, לאחר שהתקשתה בניסיונותיה להביא צעיר ארגנטינאי אחר, דייגו מראדונה בן ה-17, פנתה קבוצת שפילד יונייטד האנגלית אל ריבר פלייט ורכשה את סאבלה תמורת דמי העברה בסך 160,000 שטרלינג. סאבלה שיחק במועדון היורקשיירי במשך שתי עונות בהן רשם 76 הופעות וכבש 8 שערים. על אף שהקבוצה ירדה מהליגה השנייה לשלישית בעונתו הראשונה במועדון, תקופתו בשפילד נחשבת להצלחה, הוא נכלל בנבחרת הליגה השלישית באנגליה לעונת 1979/1980 והטביע את חותמו בהיסטוריה של המועדון. באנגליה כונה "אלכס סאבלה" כיוון שהאנגלים שהתקשו לבטא את השם "אלחנדרו".
ב-1980 נמכר סאבלה ללידס יונייטד מהליגה השנייה תמורת 400,000 שטרלינג. בלידס לא הצליח סאבלה לשחזר את הצלחתו בשפילד. הוא רשם בתקופתו בקבוצה 23 הופעות ושני שערים ובדצמבר 1981 החליט לחזור לארגנטינה.
קריירת משחק > חזרה לאמריקה הדרומית

ב-1982 סאבלה החל לשחק במועדון הכדורגל הארגנטינאי אסטודיאנטס לה פלאטה תחת המאמן קרלוס בילארדו. בעונתו הראשונה באסטודיאנטס הודחה הקבוצה בחצי גמר הטורניר הלאומי אך הצליחה לזכות באליפות המטרופוליטנית, וב-1983 השלימה זכייה גם באליפות הלאומית.
ב-1985 עבר למועדון הכדורגל הברזילאי גרמיו אך חזר לאסטודיאנטס בשנה הבאה. ב-1987 עזב את אסטודיאנטס ובעונת 1987/1988 שיחק במועדון הארגנטינאי פרו קאריל אואסטה. בשנת 1989, לאחר עונה בקבוצת איראפואטו המקסיקנית, פרש סאבלה ממשחק.
קריירת משחק > נבחרת לאומית

סאבלה נמנה עם סגל נבחרת ארגנטינה בקופה אמריקה של שנת 1983 ופתח בארבעת משחקיה בטורניר. סאבלה שיחק ב-4 משחקי ידידות נוספים וב-1984 סיים את חלקו בנבחרת, עת אימן אותה מאמנו לשעבר באסטודיאנטס, קרלוס בילארדו. בסך הכל רשומות לזכותו 8 הופעות במדי נבחרת ארגנטינה בהן לא הצליח לכבוש שער.
קריירת אימון

לאחר פרישתו ממשחק עבד סאבלה בין השנים 1989 ל-2007 בצמוד למאמן הארגנטיני דניאל פסארלה בתחנותיו השונות: הוא הצטרף אל צוות האימון של פסארלה כשזה אימן את ריבר פלייט והמשיך איתו לנבחרת ארגנטינה. לאחר 9 שנים עם פסארלה התקדם סאבלה לעמדת עוזר המאמן כשפסארלה אימן את פארמה, נבחרת אורוגוואי, מונטריי, קורינתיאנס ובחזרה בריבר פלייט.
ב-2009 מונה סאבלה למאמנה של אסטודיאנטס לה פלאטה. כבר בשנתו הראשונה במועדון הארגנטינאי זכתה הקבוצה בגביע הליברטדורס. הקבוצה העפילה גם לגמר אליפות העולם לקבוצות 2009 בו הפסידה לברצלונה של פפ גווארדיולה 2-1 אחרי הארכה על אף שהובילה לקראת תום תשעים הדקות. את שער הניצחון עבור הקטאלונים כבש הארגנטיני ליונל מסי. באפרטורה של העונה הבאה, 2010/2011, זכה עם המועדון באליפות ארגנטינה. בתחילת פברואר 2011, לאחר הזכייה ובטרם הסתיימה העונה, הגיש את התפטרותו בשל חילוקי דעות עם ההנהלה.
לאחר שנבחרת ארגנטינה הודחה ברבע גמר הקופה אמריקה של שנת 2011 אותו אירחה, הוצע אימון הנבחרת לסאבלה. סאבלה כבר קיבל עליו את האימון של אל ג'זירה קלאב מליגת הכדורגל של איחוד האמירויות הערביות, אך משהוגשה ההצעה לאמן את נבחרת ארגנטינה ביטל את תוכניותיו ומונה למאמן הנבחרת הלאומית. מינויו של סאבלה נחשב להימור ונשמעו טענות כנגדו כיוון שבאותה העת הוא ניסיונו כמאמן ראשי נמשך פחות משנתיים. אחד מצעדיו הראשונים כמאמן ארגנטינה היה מינויו של ליונל מסי לקפטן הנבחרת.
האתגר הראשון של סאבלה כמאמן ארגנטינה היה מוקדמות מונדיאל 2014. את הבית הדרום אמריקאי סיימה נבחרת ארגנטינה במקום הראשון והעפילה לטורניר הגמר. בטורניר עצמו נצחה ארגנטינה בשלושת משחקיה בשלב הבתים והעפילה לשמינית גמר מהמקום הראשון בביתה. ארגנטינה המשיכה לנצח והעפילה עד לגמר, בו הפסידה 0–1 לגרמניה. לאחר המונדיאל פרש סאבלה מאימון הנבחרת.
נפטר ב-8 בדצמבר 2020 בשל וירוס שהוביל להחמרה במחלת לב.
תארים > כשחקן

אליפות ארגנטינה: 1975 (מטרופוליטנית), 1975 (לאומית), 1977 (מטרופוליטנית)
אליפות ארגנטינה: 1982 (מטרופוליטנית), 1983 (לאומית)
תארים > כמאמן

גביע הליברטדורס: 2009
אליפות ארגנטינה: 2010 (אפרטורה)
גביע העולם בכדורגל: 2014 (מקום שני)
אלג'רנון צ'ארלס סווינברן

| --- | --- |

 לידה:  5 באפריל 1837 לונדון, הממלכה המאוחדת של בריטניה הגדולה ואירלנד 
 פטירה:  10 באפריל 1909 (בגיל 72) פאטני, הממלכה המאוחדת 
 מקום קבורה:  St. Boniface Church, Bonchurch 
 מקום לימודים:  איטון קולג'  בייליול קולג' 
 יצירות ידועות:  Atalanta in Calydon, Poems and Ballads 
 חתימה:   
 
דיוקן אלג'רנון צ'ארלס סווינברן מאת דנטה גבריאל רוזטי, 1862
The Pines, הבית בפאטני בו התגורר עם ואט-דאנטון בשלושים שנות חייו האחרונות
אלג'רנון צ'ארלס סווינברן (באנגלית: Algernon Charles Swinburne;‏ 5 באפריל 1837 – 10 באפריל 1909) היה משורר אנגלי, מחזאי, ביוגרף ומבקר ספרותי. בכתיבתו עסק בנושאים שנויים במחלוקת בחברה הוויקטוריאנית, בפרט עבור ג'נטלמן מכובד, כגון מין סאדו-מזוכיסטי, הומוסקסואליות ולסביות, קניבליזם, אלכוהוליזם והתנגדות פעילה לדת באשר היא. כן הושפע מן המיתולוגיה היוונית, מן התנועה הרומנטית מן ה"דקדנס" (שקיעה, רקבון תרבותי) ומתרבות צרפת. המסר אותו ביקש להנחיל לתרבות ולשירה היה שעל מנת שיצירה תהיה טובה או יפה, אין כל צורך שתהיה מוסרית.
חייו ויצירתו

סווינברן נולד בלונדון, אביו היה אדמירל בצי המלכותי הבריטי, בן למשפחת אצולה מנורת'מברלנד. גם אבי-אמו היה ממשפחת אצולה מנורת'מברלנד אך אם-אמו הייתה בת למשפחת אצולה צרפתית שנמלטה לאנגליה בעת המהפכה הצרפתית. בגיל 12 נשלח ללימודים באיטון קולג', שם הצטיין בלימודי שפות (צרפתית ואיטלקית) והחל לכתוב את שיריו הראשונים. בגיל 19 החל ללמוד בבליול קולג' באוקספורד, אך עזב (או גורש) בטרם סיים את לימודיו לתואר ראשון.
בהפסקות בין שנות לימודיו באוקספורד, שהה סווינברן הצעיר בטירת סבו בנורת'מברלנד, ונהנה לקרוא בספרייתו הענפה של הסב ולרכב בטבע הארץ. הטבע והיסטוריה של ממלכת נורת'מבריה העניק השראה לשירים ולפואמות החשובות הראשונות שחיבר כגון "Northumberland" ו-"Grace Darling". לאחר מות סבו ב-1860 עבר סווינברן לניוקאסל והרבה בצריכת אלכוהול. ב-1861 עבר לעיירה מאטו (אנ') שבריביירה הצרפתית ומשם לטיול באיטליה.
לאחר מכן עבר ללונדון וחבר לקבוצת הפרה-רפאליטים, על אף שלא השתייך לקבוצה זו, הציע תאוריה לשירה כאמנות לשם אמנות, ברוח חברי הקבוצה. לפי חוקר הספרות דן מירון הושפע סיווינבורן מאדגר אלן פו. לפי תפיסה זו אמנות טובה ויפה שואבת את השראתה מנושאים (נושאים מיתולוגיים או נופיים) ומארוטיקה ולא מביעה ולא אמורה להביע כוונה מוסרית. היופי של השירה אמור לנבוע מטכניקות ספרותיות בפרט קצב ואליטרציה וההנאה מלשון נופל על לשון, הרמזים, דימויים ומטפורות ולא ממהוגנותם של התכנים.
בתקופת לונדון שלו יצר את יצירותיו המסעירות ביותר, שראו אור בקבצים
(Atalanta in Calydon (1865‏, (Poems and Ballads (1866 (הכולל את המוכרים שבשיריו: Hymn to Proserpine, The Triumph of Time ו-Dolores) ו-(Songs before Sunrise (1871 (הכולל שירי תמיכה ברפובליקניזם ובאיחוד איטליה); שהרתיחו את מבקרי הספרות של התקופה והיו פופולריים בקרב הסטודנטים הצעירים באוקספורד. רבים מהשירים נכתבו בצורת הרונדל (גרסה אנגלית ששוכללה על ידי סווינברן בהתבסס על הצורה הצרפתית הקלאסית). ספרו Lesbia Brandon, אותו חיבר בין 1859 ל-1868 נחשב לפורנוגרפיה ונאסר להפצה עד 1952. חלק משיריו מוקדשים לדמויות כגון ישו (בכינוי "הגלילי"), קאטולוס, המרקיז דה סאד וסאפפו וחוזרים בהם מוטיבים של ים, מוות, דם וורדים.
ב-1879 התדרדר מצב בריאותו באופן קיצוני ומסכן-חיים. הוא היה מכור לאלכוהול ובצעד אחרון לפני שהאלהוכוליזם יכריע אותו, עבר לבית ידידו תאודור ואט-דאנטון (אנ') בפאטני (אנ'), שם שהה, תחת טיפולו המסור, עד יום מותו.
בשלושים השנים עד סוף ימיו עסק פחות בכתיבת שירה ויותר במחזאות, בביקורת ספרות ובכתיבת ביוגרפיות ביקורתיות (על ויליאם בלייק ויצירתו, על ויקטור הוגו, שרלוט ברונטה, ויליאם שייקספיר ובן ג'ונסון). יצירתו השירית החשובה מתקופה זו היא Tristram of Lyonesse ("טריסטראם של ליונס", גרסה של סיפור טריסטן ואיזולדה מ-1882).
ב-1897 הלחין אדוארד אלגר את שירו של סווינברן "מות התינוק" וקרא ליצירה בשם Roundel: The little eyes that never knew Light ("רונדל א': העיניים הקטנות שלא ידעו אור").
סווינברן בעברית

"נתיב בנוזלים" בתרגום אברהם רגלסון, פרויקט בן-יהודה
שירים / אלג'רנון צ'ארלס סווינברן. תרגמה מאנגלית והוסיפה הקדמה: אנה ליין. ערכה וניקדה: סמדר כהן, הוצאת כרמל, 2015
ישראל לוין, פואטיקה סימפטומטית ב-A Dark Month לאלג'רנון צ'ארלס סווינברן', עבודת גמר לתואר MA, תל אביב, 2003